stanford-oval/wikipedia huggingface dataset:
פסיכופתיה
נוירולוגיה > פיתול החגורה הקדמי

פיתול החגורה הקדמי אשר נמצא בקרבת מקום לקורטקס הפרה-פרונטלי הוונטרומדיאלי הוא אזור משמעותי בכל הקשור לקבלת החלטות, למידת הימנעות, ויסות רגשי ושליטה בדחפים (פיקוח על טעויות ושגיאות). מטופלים עם נזק מוחי באזור זה מציגים שינויים בעכבות, אדישות ותוקפנות. התנהגות אשר אופיינית גם לפסיכופתים. סקירה ספרותית רחבה מצאה בעקביות הבדלים משמעותיים בחומר אפור ובחומר לבן בפיתול החגורה הקדמי אצל עבריינים עם ציונים גבוהים ברשימת הפסיכופתיה של הייר.
במשימות Go/No-Go המטרה היא פשוטה: על המסך מוקרנת סדרת אותיות וכשהמטרה, האות X, הופיעה, התבקשו ללחוץ על כפתור. כאשר האות K הוצגה על המסך, התבקשו המשתתפים להימנע מלחיצה על הכפתור. מכיוון שהמטרה הופיעה בתדירות של 86%, נוצרת נטייה לתגובה מוקדמת ולכן הלחיצה על הכפתור הופכת כמעט אוטומטית. זהו אחד ממבחני העכבות הבסיסיים ביותר אך פסיכופתים שהשתתפו במחקר ביצעו טעויות רבות מקבוצת הבקרה. סריקת ה-fMRI הראתה כי אסירים שבמוחם נמצאה פעילות עיצבית נמוכה באזור זה היו מועדים פי שניים לפשיעה חוזרת בהשוואה לאסירים שמוחם נצפתה פעילות עיצבית גבוהה באזור זה. בתקופת המעקב בין 2007 לשנת 2010 הורשעו מחדש, לפחות בעבירה אחת, כמעט כל הפסיכופתים שהשתתפו במחקר. גוף מחקר גדול מראה כי פסיכופתים משקרים באופן כרוני ומראים מעט מאוד חרטה או חרדה. במחקר נוסף שבחן פעילות עיצבית נמוכה באזור זה נמצא כי עבריינים עם פסיכופתיה ופעילות עיצבית נמוכה באזור זה נוטים לקבל החלטות לא הגונות במהירות גבוהה יותר פי שניים בהשוואה לעבריינים רגילים.
תוצאות אלה מצביעות על סמן נוירו-קוגניטיבי אפשרי להתנהגות אנטי-חברתית מתמשכת ומחזקות את הראיות המעידות על קשר לקוי בין הרגש לקבלת החלטות אצל פסיכופתים.
אבחנות מוכרות

ישנם מספר אנשים הידועים לציבור, אשר אובחנו עם פסיכופתיה באמצעות רשימת הפסיכופתיה של הייר או באמצעות כלי אבחון אחרים:
הזוג המכונה "קן וברבי" אובחנו באמצעות רשימה הפסיכופתיה של הייר. פול ברנרדו (35/40) ובת זוגו קרלה הומולקה (5/40)
ג'ואנה דנהי, אובחנה עם הפרעת אישיות גבולית, אנטיסוציאלית, פסיכופתיה, ופאראפיליה סאדו-מזוכיסטית, אחת הנשים היחידות בבריטניה שנשפטו למאסר עולם ללא אפשרות לחנינה.
איילין וורנוס, אובחנה עם הפרעת אישיות גבולית, הפרעת אישיות אנטיסוציאלית ופסיכופתיה, אובחנה באמצעות רשימת הפסיכופתיה של הייר (32/40)
פיטר לנדין, הרוצח הסדרתי מדנמרק שהורשע בארבע עבירות רצח, בארצות הברית ובדנמרק, אובחן באמצעות רשימת הפסיכופתיה של הייר (39/40)
"ווין" בסרט התיעודי של ערוץ 4, פסיכופת, קיבל את התוצאה "הנדירה ביותר" של 40/40 ברשימת הפסיכופתיה של הייר
בריאן ג'יימס דוגאן, אנס ורוצח סדרתי שהיה פעיל בין השנים 1983–1985, אובחן באמצעות רשימת הפסיכופתיה של הייר (38.5/40)
קליפורד אולסון, עבריין מין ורוצח סדרתי אשר הודה ברצח של 11 בנים ובנות בתחילת שנות ה-80 וסחט את הרשויות לכופר של 10,000$ עבור כל הודאה וגופה, אובחן באמצעות רשימת הפסיכופתיה של הייר על ידי שלושה פסיכיאטרים שונים (38/40)
מרי פלורה בל, אישה בריטית שחנקה למוות שתי פעוטות כשהייתה בין הגילאים 10–11, הפסיכיאטרים שמונו על ידי בית המשפט טענו כי "היא מפגינה סימפטומים קלאסיים של פסיכופתיה".
בעניין מדינת ישראל נגד נ' זלנצקי הסכימו המומחים מטעם התביעה ומטעם ההגנה כי הנאשם אכן לוקה בהפרעת אישיות. המומחה מטעם ההגנה טען כי הנאשם "בעל אישיות עם קווים פסיכופתיים מובהקים... [ו]סבל [בעת ביצוע הרצח] מהפרעה נפשית חמורה ביותר".
שלמה חליווה, הפסיכיאטר מטעם ההגנה טען כי מדובר במקרה קלאסי של הפרעת באישיות מסוג פסיכופתיה קיצונית. לטענתו "אין רואים בבדיקה שום רמז להרגשות אשמה או שום הבטחה כי אם תינתן ההזדמנות לא יחזור על אותה התנהגות…"
לקריאה נוספת

David J. Cooke ,Adelle Elizabeth Forth ,Robert D. Hare (eds.), 1998, Psychopathy: Theory, Research, and Implications for Society
Christopher J. Patrick (ed.), 2005, Handbook of Psychopathy
Hugues Hervâe ,John C. Yuille (eds.), 2007, The Psychopath: Theory, Research, And Practice
Randall T. Salekin ,Donald R. Lynam (eds.), 2010, Handbook of Child and Adolescent Psychopathy
Hervey M. Cleckley, The Mask of Sanity: An Attempt to Reinterpret the So-Called Psychopathic Personality, ‏1984
Blair, James (2005). The Psychopath – Emotion and the Brain. Malden, MA: Blackwell Publishing. ISBN 978-0-631-23335-0.
Babiak, Paul; Hare, Robert D. (2007). Snakes in Suits: When Psychopaths Go to Work. HarperCollins, New York, NY. ISBN 978-0-06-114789-0.
Hare, Robert D. Without Conscience: The Disturbing World of the Psychopaths Among Us. New York: Guilford Press. ISBN 1-57230-451-0.
Dutton, Kevin (2012). The Wisdom of Psychopaths. Scientific American. ISBN 978-0-374-70910-5.
Kiehl, Kent (2014). The psychopath whisperer : the science of those without a conscience. New York: Crown Publishers. ISBN 978-0-7704-3584-4.
רועי סמנה, סקירת PCL-R - כלי לאבחון פסיכופתיה, באתר פסיכולוגיה עברית, ‏20 ביוני 2007
חנה מן, הרצף בין הפרעת התנהגות אצל ילדים והפרעת אישיות אנטי-סוציאלית אצל מבוגרים - הבנה פסיכו-דינמית ותרומת אבחון פסיכו-דיאגנוסטי לנושא (עמ' דפוסים של המתבגר האנטי-סוציאלי), באתר תיאור מקרה חנה מן, פסיכולוגית קלינית ופסיכותרפיסטית
מלי שחורי ביטון, שרה בן דוד, מאיר חובב, טיפול בעברייני מין בישראל אתגרים בזיהוי, באפיון ובמענה טיפולי, באתר סימניה, ‏2010
ד"ר ליאור סומך, אין ילדים רעים? על תכונות של קהות לב בילדות המוקדמת, באתר הסתדרות הפסיכולוגים בישראל
ד"ר מיה מי-טל, הפתולוגיה במוחו של הפסיכופת והשפעתה על אחריות פלילית, באתר המרכז הבינתחומי הרצליה, ‏ספטמבר 2010
ד"ר מיה מי-טל, האחריות הפלילית של עבריינים פסיכופתים, ‏2002 (באנגלית)
Meloy, John & Gacono, C.B, עולמו הפנימי של הפסיכופת: נקודת מבט פסיכואנליטית, ‏2007 (באנגלית)
קרטיס ג'ונס

קרטיס ג'וליאן ג'ונס (באנגלית: Curtis Julian Jones; נולד ב-30 בינואר 2001) הוא כדורגלן אנגלי, המשחק בעמדת הקשר בליברפול מהפרמייר ליג ובנבחרת אנגליה עד גיל 21.
קריירת מועדונים

ג'ונס גדל בליברפול, ובגיל תשע הצטרף לקבוצה העירונית ליברפול. לאחר הופעת הבכורה שלו בקבוצת המילואים של המועדון בינואר 2018, חתם ג'ונס על חוזהו המקצועי הראשון ב-1 בפברואר 2018. ג'ונס ערך את הופעת הבכורה בקבוצה הבוגרת של המועדון ב-7 בינואר 2019, בגביע ה-FA מול וולברהמפטון וונדררס. הוא ערך את הופעת הבכורה שלו בפרמייר ליג ב-7 בדצמבר 2019 כשעלה כמחליף נגד בורנמות'. ב-5 בינואר 2020 פתח ג'ונס בהרכב ליברפול בניצחון 0–1 על אברטון בגביע ה-FA. ג'ונס כבש את שער הניצחון, השער הראשון שלו במועדון בגיל 18 ו-340 ימים. הוא הפך לכובש הצעיר ביותר בדרבי של המרסיסייד מאז שרובי פאולר כבש עבור ליברפול בשנת 1994. ב-5 בפברואר 2020, ג'ונס הפך לקפטן הצעיר ביותר אי פעם בליברפול, בגיל 19 וחמישה ימים במשחק הגביע נגד שרוסברי טאון.
ב-4 ביולי 2020 חתם ג'ונס על חוזה ארוך טווח במועדון. כעבור יום, הוא כבש את שער הליגה הראשון שלו במועדון לאחר שנכנס כמחליף בניצחון 2–0 על אסטון וילה. בסיום אותה העונה, עונת 2019/2020, זכה עם המועדון באליפות הפרמייר ליג.
ב-21 באוקטובר 2020 ערך ג'ונס הופעת בכורה בליגת האלופות כשפתח בהרכב הקבוצה בניצחון 0–1 על אייאקס.
קריירה בינלאומית

ג'ונס ייצג את כל נבחרות אנגליה, U16, U17, U18 ו-U19.
ב-2 באוקטובר 2020, זומן לראשונה לסגל נבחרת אנגליה עד גיל 21 וערך את הופעת הבכורה שלו בתיקו 3–3 מול אנדורה ב-7 באוקטובר. ב-13 בנובמבר כבש שער בכורה בניצחון 1–3 על אנדורה.
ב-2023 זכה עם הנבחרת האנגלית עד גיל 21 באליפות אירופה עד גיל 21.
תארים > ליברפול

פרמייר ליג: 2019/2020
גביע העולם למועדונים: 2019
גביע הליגה האנגלי: 2021/2022
גביע אנגלי: 2021/2022
מגן הקהילה: 2022
תארים > נבחרת אנגליה עד גיל 21

אליפות אירופה עד גיל 21: 2023
הערות שוליים

↑  James Pearce, Jones on living Liverpool dream & his mentor during pre-season tour, Liverpool Echo, ‏7 בינואר 2019 (באנגלית)
↑  Curtis Jones signs first professional deal with LFC, Liverpool FC
↑  "Teenager Jones lights up Anfield with stunning derby winner". belfasttelegraph (באנגלית בריטית). ISSN 0307-1235. נבדק ב-2020-11-06.
↑  "Liverpool's youngest team beat Shrews". BBC Sport (באנגלית בריטית). נבדק ב-2020-11-06.
↑  Curtis Jones signs new contract with Liverpool FC, Liverpool FC
דודי לוי

| --- | --- |

 לידה:  11 באוקטובר 1968 (בן 56) חולון, ישראל 
 מוקד פעילות:  ישראל
 תקופת הפעילות:  מ-1986
 עיסוק:  אומן יוצר ומפיק מוזיקלי
 סוגה:  רוק, פולק, פופ
 שפה מועדפת:  עברית 
 כלי נגינה:  גיטרה חשמלית, גיטרה בס, קלידים
 חברת תקליטים:  הבננה המעופפת; התו השמיני; NMC
 שיתופי פעולה בולטים:  נוער שוליים, אהוד בנאי, אור כשדים, עובד אפרת, ארז לב ארי, בית הבובות
 בת זוג:  אור בראון (ספטמבר 2007 - 2010) שיר ענבי (2014 - הווה)
 מספר צאצאים:  4
 אתר האינטרנט הרשמי
 
דודי לוי (נולד ב-11 באוקטובר 1968) הוא מוזיקאי; זמר-יוצר, מפיק מוזיקלי וגיטריסט ישראלי.
ביוגרפיה > חיים אישיים

בספטמבר 2007 התחתן עם אור בראון ולהם שני ילדים. הם נפרדו ב-2010. החל מ-2014 חי עם בת זוגו שיר ענבי ולהם שני ילדים. מתגורר בהרצליה.
דיסקוגרפיה

1997: דודי לוי
2000: פרויקט חנוך לוין
2005: החיים הם חלום
2007: במקום לרוץ
2010: דודי לוי והתזמורת הקטנה
2014: שכונה של איש אחד
2024: מגדל בבל
דיסקוגרפיה > מיני אלבומים

2021: בדידים
דיסקוגרפיה > מיני אלבומים > סינגלים

לצידי (2017)
איך זה (2018)
איך שהיא צחקה (2019)
תרגיש בבית (2019)
אין שקט (2020)
עתיד מתוק (2020)
עולם דפוק (2021)
הלהקה הקטנה מחולון (2022)
בתוך הניגון הזה (2023)
חצי ירח (2023)
אנחנו נחזיר את השמש (2024)
ריבונו של עולם - תפילת זיכרון (2024)
הערות שוליים

1 2 3 4 5  עמית אטיאס, ‏"הופעתי 47 פעמים מתחילת המלחמה. זה לא קרה לי בימי הזוהר של נוער שוליים", באתר ‏מאקו‏, 15 בינואר 2024
↑  עידן חגואל, נוער שוליים: הסיפור האמיתי, באתר הארץ, 23 בדצמבר 2011
↑  נוער שוליים מתאחדים לכבוד 35 שנה לאלבום הבכור, באתר כאן – תאגיד השידור הישראלי, 8 בדצמבר 2022
↑  וואלה תרבות‏, דודי לוי: "הייתי שמח לחיות בעולם שבו אין צורך במצעדי גאווה", באתר וואלה, 8 ביוני 2023
↑  דודי פטימר, ‏קריאת הדור: הסיפור שמאחורי אלבום הבכורה של הקספרים, באתר מעריב אונליין, 1 ביוני 2018
↑  רז שכניק, שיר השירים, באתר ynet, 10 ביולי 2008
↑  103FM, ‏מגע זהב: האזינו לשירים העבריים שבחר המוזיקאי דודי לוי | שבת עברית, באתר מעריב אונליין, 5 במאי 2023
↑  ערן סויסה, מקהלה עליזה: ראיון עם דודי לוי, באתר nrg‏, 6 במאי 2010
1 2  אורן דגן, ‏עם אהוד בנאי, שרון חזיז ואפילו איחוד של נוער שוליים: דודי לוי חגג 55 במופע נוסטלגי, באתר דבר העובדים בארץ ישראל, 21 בפברואר 2024
↑  בשיתוף מפעל הפיס, "אורן עשתה שלום לאבא וראתה אותו בפעם האחרונה": סיפורו של יוסי שרעבי ז"ל שמת בשבי חמאס, באתר ynet, 9 במאי 2024
↑  דודי לוי אבא, באתר ynet, 30 בנובמבר 2008
| --- | --- |
בקרת זהויות :  NLI: 987007299091405171  ISNI: 0000 0000 6956 8156  MusicBrainz: 5f738b47-96b0-49d6-be71-f9f7ceaf2c5d  VIAF: 97331807   WorldCat (עם VIAF): 97331807
קתרין מארי דאנהם

| --- | --- |
קתרין דאנהם, 1963
 לידה:  24 ביוני 1909 שיקגו, ארצות הברית 
 פטירה:  21 במאי 2006 (בגיל 96) ניו יורק, ארצות הברית 
 מדינה:  ארצות הברית 
 מקום מגורים:  ניו יורק 
 השכלה:  אוניברסיטת שיקגו  אוניברסיטת שיקגו (1936)  Joliet Junior College  Joliet Central High School 
 מספר צאצאים:  1 
 פרסים והוקרה:  היכל התהילה של הקולנוענים השחורים (1974)  פרס הריקוד קאפצ'יו (1991)  פרס פול רובסון (1993)  המדליה הלאומית לאומנויות (1989)  honorary degree from Spelman College (1990)  פרס קאנדס (1987)  פרס מרכז קנדי (1983)  דוקטור לשם כבוד מאוניברסיטת דרום קליפורניה  דוקטור לשם כבוד מאוניברסיטת הרווארד 
 kdcah.org
 
קתרין מארי דאנהם (באנגלית: Katherine Mary Dunham; 22 ביוני 1909 – 21 במאי 2006) הייתה רקדנית, כוריאוגרפית ואנתרופולוגית אפרו-אמריקנית ידועה שחיה ופעלה בארצות הברית בין השנים 1909–2006. דאנהם הייתה חלוצה בתחום הכוריאוגרפיה העממית והאתנית, וממקימי תנועת הריקוד האנתרופולוגי. היא התמחתה והתמקדה בעיקר בחקר שורשי הריקוד השחור והפיכתו לסגנון מחול אומנותי חדש ומרהיב.
חיים אישיים

קתרין נולדה ב-22 ביוני 1909 בגלן-אילין, בשיקגו, אילינוי, להורים מילארד דאנהם, אפרו-אמריקני, ופאני ג'ון דאנהם, קנדית-צרפתייה. בשנת 1931 התחתנה דאנהם עם ג'ורדיס מקו, אך השניים לא היו ילדים משותפים והם התגרשו בשנת 1938. בשנת 1941 התחתנה דאנהם בשנית, עם ג'ון פראט, מעצב תפאורה ותלבושות קנדי, שהצטרף ללהקת הריקוד שלה. בשנת 1949 אימצו ביחד ילדה צרפתייה מהאי מרטיניק.
לימודים אקדמאיים

בשנת 1929 עברה דאנהם ללמוד באוניברסיטת שיקגו, שם הפכה לאחת הנשים האפרו-אמריקניות הראשונות אי-פעם שרכשו תואר דוקטור בתחום האנתרופולוגיה. את לימודיה מימנה דאנהם בכך שנתנה שיעורי ריקוד פרטיים לחבריה לכיתה, והפיקה רסיטלים רבים ברחבי העיר.
בשנת 1930, הקימה דאנהם להקת בלט-"Ballet Nègre", שהייתה אחת מקבוצות הבלט האפרו-אמריקניות הראשונות שפעלו במדינה. בעקבות אחת מהופעות הלהקה, דאנהם זכתה בהזמנה להופיע מול "קרן רוזנוולד" ובהצעה למימון כל לימודים המקדמים אותה לעבר קריירת ריקוד מקצועית.
בעקבות אותה הצעה, זכתה דאנהם ב-1935 במלגת נסיעות לברזיל ולאיים הקאריבים, על-מנת לחקור את הטקסים ודפוסי הריקוד של המקומיים. במשך השנתיים הללו חקרה דאנהם בג'מייקה, מרטיניק, טרינידד ובהאיטי. היא כתבה מאמרים רבים על ממצאיה בטיול מחקר זה, ואף כמה מהם זכו להתפרסם במגזינים תחת השם "K. Dunn".
בשנת 1936 השלימה דאנהם גם תואר בפילוסופיה. דאנהם נפטרה ב-21 במאי 2006 בניו-יורק, בשיבה טובה, בהיותה בת 97.
קריירה מקצועית

את קריירת הריקוד שלה החלה דאנהם לפני סיום לימודיה, כשהופיעה עם להקת האופרה של שיקגו ב-1935, ובשלוש השנים הבאות הופיעה בעוד מספר הופעות מחול וצברה לעצמה ניסיון מעשי ראשון. בשנת 1939, עברה דאנהם להתגורר בניו-יורק, שם עבדה בתפקידים בכירים רבים בתחום המחול והכוריאוגרפיה, הופיעה בתיאטראות ומועדוני לילה רבים וצברה לעצמה לראשונה שם של כוריאוגרפית מצליחה.
בסך הכל השתתפה דאנהם ב-13 סרטים ואינספור מחזות, מחזמרים ומופעי מחול רבים. בעקבות ההצלחה המרובה השתלבה גם בעולם המוזיקה הקלאסית, בעודה משתתפת כאורחת באופרות של הרכבים גדולים: בשנת 1943 עם הסימפוניה של סן- פרנסיסקו, וב-1945 עם הסימפוניה של לוס אנג'לס; בשנת 1945 הקימה דאנהם בית-ספר לאמנויות ומחקר על שמה ואת "להקת המחול של קתרין דאנהם", שדרשו ממנה להשקיע מעצמה זמן ומשאבים כלכליים רבים.
על תרומתה זכתה דאנהם בפרסי הוקרה רבים כדוגמת פרס אלברט שוויצר למוזיקה, פרס הכבוד ממרכז קנדי, המדליה הלאומית לאמנויות ועוד.
תרומתה לחברה ופרסי הוקרה

דאנהם הובילה מהפכה בתחום הריקוד האמריקני. היא הכניסה את סגנון המחול המקומי באפריקה ובקאריבים לתודעת הריקוד האירופאי המודרני הדומיננטי, ואף הפכה את תחום המחול והריקוד האנתרופולוגי לדיסציפלינה אקדמית חדשה.
דאנהם הייתה פעילה חברתית למען זכויות אדם ושוויון בין הגזעים. היא נחשבת לפורצת דרך ומיוחסים לה שבירת מחסומים גזעניים רבים בתחום המחול. התהילה העיקרית לה זכתה דאנהם, באה בעקבות תרומתה האדירה להבנה וקבלה של מוזיקה מלווה במחול אתני בארצות-הברית, ומחוצה לה.
היא הקימה בית-ספר גדול למחול בהאיטי ב-1961, ביימה מופעי ריקוד בפריז ובסטוקהולם, ואף עברה לגור בסנגל ושימשה כיועצת תרבויות לנשיא המדינה.
רד בול זלצבורג (הוקי קרח)

שחקני זלצבורג בפעולה
רד בול זלצבורג (בגרמנית: Red Bull Salzburg) הוא מועדון הוקי קרח אוסטרי מהעיר זלצבורג, המשתייכת לחברת רד בול ומשחקת בליגת ההוקי האוסטרית - ליגת ההוקי קרח הבכירה באוסטריה. הקבוצה הוקמה ב-1995 ומאז שנת 2000 נמצאת בבעלות חברת רד בול. החל מתחילת העשור השני של המאה ה-21, נחשבת הקבוצה לאחת הקבוצות הבכירות בהוקי קרח האוסטרי. לזכותה שבע אליפויות. כמו כן, זכתה הקבוצה פעם אחת בגביע הקונטיננטלי והיא הקבוצה הראשונה בתולדות ההוקי האוסטרי שזכתה ביותר ממפעל אירופאי, לאחר שזכתה גם בתואר האירופי. מגרשהּ הביתי של הקבוצה, משנת הקמתה, הוא היכל הקרח זלצבורג. היכל זה מכיל 3,400 מקומות ישיבה.
היסטוריה

הקבוצה נוסדה בשנת 1995. עד שנת 2000, הקבוצה נקראה בפשטות זלצבורג, אז נוסף לשם הקבוצה גם שם הספונסר הראשי — חברת רד בול. הקבוצה נחשבת לאחת הקבוצות הכי חזקות באוסטריה. את משחקי הבית מארחת בהיכל הקרח זלצבורג (קיבולת של 3,600 צופים).
הקבוצה זכתה בשבע אליפויות הליגה האוסטרית (בעונות 2007, 2008, 2010, 2011, 2014, 2015, 2016) ובעונת 2007/08 אף זכתה לערוף משחקי ראווה נגד קבוצות ליגת ה-NHL. עונת 2011/2012 הייתה אחת הגרועות כשרד בול סיימה רק במקום הרביעי בעונה הסדירה והפסידה ברבע הגמר של הפלייאוף לקבוצת קלגנפורטר.
בעונת 2008 נטלה חלק בגביע הקונטיננטלי בהוקי קרח שם הודחה בשלב השני, ברם הישג השיא שלה היה בשנת 2010 כשזכתה בגביע אחרי שניצחה את יונוסט מינסק בגמר. בעונת 2011 זכתה בתואר האירופי, לאחר ניצחון 5-3 בגמר על יוקריט הלסינקי הפינית.
במהלך השבתת ליגת ה-NHL בשנת 2012 בשורותיה שיחקו דרק דורסט, דריק בראסר, טוביאס אנסטרום ודייוויד קלרקסון. ב-19 ביוני 2013 קבוצת הנוער של "רד-בול" התקבלה לליגת MHL ובעונת 2013/14 ובעונת 2014/15 השתתפה בליגת ההוקי הצעירה.
תארים

התואר האירופי (1): 2010
אליפות אוסטריה (7): 2007, 2008, 2010, 2011, 2014, 2015, 2016
הגביע הקונטיננטלי (1): 2010
הערות שוליים

↑  מידע על היכל הקרח זלצבורג
↑  "Kings triumph over Austrian team Red Bull Salzburg". National Hockey League.
↑  "EC Red Bull Salzburg - Team -Roster"
↑  "В состав НП «МХЛ» вступило семь клубов". Пресс-служба Молодёжной хоккейной лиги. 2012-06-19. אורכב מ-המקור ב-2013-06-20. נבדק ב-2012-06-20.
↑  Бегишев С. (2013-06-25). "В МХЛ приняли клуб с родины Моцарта". «Советский спорт». ארכיון מ-2013-07-01. נבדק ב-2012-06-27.
קספר רוד

| --- | --- |

רוד במהלך טורניר מונטה קרלו מאסטרס, 2022
 לידה:  22 בדצמבר 1998 (בן 26) אוסלו, נורווגיה
 מדינה:  נורווגיה נורווגיה
 מקום מגורים:  אוסלו 
 גובה:  1.83 מטר
 יד חובטת:  ימין
 פעילות כמקצוען:  2015–הווה (כ־10 שנים)
 סה"כ פרסים שצבר:  23,082,964 דולר אמריקאי 
 יחידים
 מאזן קריירה:  267–142 
 דירוג שיא:  2 (12 בספטמבר 2022)
 זוגות
 מאזן קריירה:  27–37 
 שיאי גראנד סלאם
 אליפות אוסטרליה הפתוחה:  סיבוב רביעי (2021)
 אליפות צרפת הפתוחה:  גמר (2022) (2023)
 וימבלדון:  סיבוב שני (2022) (2023)
 אליפות ארצות הברית הפתוחה:  גמר (2022)
 תאריך עדכון 12 ביולי 2023
 
קספר רוד (באנגלית: Casper Ruud; נולד ב-22 בדצמבר 1998) הוא טניסאי נורווגי. הוא הנורווגי הראשון שהגיע למאסטרס 1000 של סבב ה-ATP, הראשון שהגיע לגמר טורניר גראנד סלאם ולטופ-10 בדירוג ה-ATP. דירוג השיא שלו הוא מקום שני בעולם נכון לספטמבר 2022. בזוגות יש לו דירוג שיא בקריירה של מספר 133 בעולם, שהושג ב-12 ביולי 2021. נכון לינואר 2024 רוד מדורג במקום ה-12 בסבב הATP.
רוד הוא בנו של טניסאי העבר כריסטיאן רוד.
קריירה > קריירה מוקדמת

רוד הגיע לסיבוב השלישי באליפות צרפת הפתוחה 2015, והפסיד לקורנטין דנולי. הוא גם הגיע לסיבוב השלישי של אליפות ארצות הברית הפתוחה 2015, ולסיבוב השני בווימבלדון 2015.
בזוגות בווימבלדון 2015, רוד עלה לחצי הגמר יחד עם השותף מיומיר קצ'מנוביץ'. בשנת 2016, רוד וקצ'מנוביץ' הגיעו לחצי גמר הזוגות בטורניר צרפת הפתוחה 2016.
רוד סיים את 2016 עם דירוג גבוה בקריירה - 225 בדירוג ה-ATP.
רוד הפסיד בסיבוב המוקדמות השלישי והאחרון של אליפות אוסטרליה הפתוחה 2017, לריילי אופלקה. לאחר מכן, רוד קיבל כרטיס לאליפות ריו הפתוחה 2017, שם ניצח את רוג'ריו דוטרה סילבה, רוברטו קרבלייס באנה וטיאגו מונטיירו כדי לעלות לחצי הגמר הראשון שלו ברמת ה-ATP. זה הפך אותו לצעיר ביותר שהגיע לחצי גמר ATP 500 מאז בורנה צ'וריץ' ב-2014. רוד הפסיד לפבלו קרניו בוסטה בחצי הגמר אבל הגיע לדירוג שיא בקריירה של 133.
קריירה > 2018

בשנת 2018, רוד העפיל לגראנד סלאם הראשון שלו באליפות אוסטרליה הפתוחה 2018 לאחר שעבר את תחרות המוקדמות. זה הפך אותו לנורווגי הראשון שהעפיל לגראנד סלאם מזה 17 שנים. הוא ניצח בסיבוב הראשון את קוונטין האליס לפני שהפסיד לדייגו שוורצמן בסיבוב השני. הוא הפסיד שוב לשוורצמן באליפות ריו הפתוחה.
כמה שבועות לאחר מכן רוד המשיך והעפיל לראשונה לאליפות צרפת הפתוחה לאחר שעבר את המוקדמות מבלי להפסיד מערכה. בסיבוב הראשון הוא ניצח את ג'ורדן תומפסון כדי להשוות את הישגו באליפות אוסטרליה הפתוחה. הוא הפסיד לאלברט ראמוס-וינולאס בסיבוב השני.
ביולי הוא השיג את הניצחון הגדול ביותר בקריירה שלו עד כה כאשר ניצח את דויד פרר באליפות שוודיה הפתוחה 2018. מאוחר יותר באותה שנה העפיל רוד לאליפות ארצות הברית הפתוחה בפעם הראשונה, אך הפסיד בסיבוב הראשון לגווידו פלה.
קריירה > 2019-2021

ב-2019 רוד הפסיד בסיבוב המוקדמות הראשון באליפות אוסטרליה הפתוחה, אך העפיל לאליפות ריו הפתוחה 2019, שם ניצח את קרלוס ברלוק ואת ז'ואאו סוסה לפני שהפסיד ללאזלו דרה. הישג זה העניק לו דירוג השיא בקריירה של 108. בשבוע שלאחר מכן הוא הגיע לחצי גמר אליפות ברזיל הפתוחה 2019. התוצאה הביאה לכך שרוד טיפס ל-100 הראשונים בדירוג ה-ATP בפעם הראשונה בקריירה שלו בשבוע שלאחר מכן עם דירוג של 94 והפך לנורווגי הראשון שעושה זאת מאז אביו, כריסטיאן רוד, בדצמבר 1994.
בפברואר 2020 עשה רוד את דרכו לגמר אליפות ארגנטינה הפתוחה 2020, שם ניצח את פדרו סוזה בגמר. בכך הפך לטניסאי הראשון מנורווגיה שזוכה בתואר בסיבוב ה-ATP וגם מופיע ביותר מגמר אחד של סבב ה-ATP. במקביל הוא עקף את הדירוג של אביו כריסטיאן במקום ה-39 בדירוג ה-ATP, וקבע שיא חדש כשחקן הנורווגי המדורג הגבוה ביותר בתולדות ה-ATP עם דירוג של מספר 34 בשבוע שלאחר מכן ב-17 בפברואר 2020. שבועיים לאחר התואר הראשון שלו, רוד הגיע לגמר השני שלו בתוך חודש באליפות צ'ילה הפתוחה 2020, אך הפסיד בשלוש מערכות לטיאגו סייבוט וויילד.
באליפות ארצות הברית הפתוחה 2020, הוא הגיע לסיבוב השלישי לאחר שניצח את מקנזי מקדונלד בסיבוב הראשון. בסיבוב השני הוא התמודד מול אמיל רוסוברי, שפרש במערכה השלישית. בסיבוב השלישי הפסיד והודח על ידי מתאו ברטיני.
באליפות איטליה הפתוחה 2020, רוד השיג ארבעה ניצחונות, כולל ניצחון ברבע גמר על מתאו ברטיני, כדי להגיע לחצי הגמר של הטורניר, הנורווגי הראשון אי פעם שעושה זאת. בחצי הגמר נכנע רוד לנובאק ג'וקוביץ'. הישג זה הביא אותו לשיא קריירה חדש של מספר 30 בידורג העולמי. חצי גמר נוסף באליפות אירופה הפתוחה של המבורג 2020 בשבוע שלאחר מכן הביא אותו למקום ה-25 בדירוג. באליפות צרפת הפתוחה 2020, רוד הגיע שוב לסיבוב השלישי שם הפסיד לדומיניק תים.
באליפות אוסטרליה הפתוחה 2021 רוד התקדם לסיבוב הרביעי בגראנד סלאם בפעם הראשונה. הוא ניצח את ג'ורדן תומפסון, טומי פול וראדו אלבוט לפני שפרש מול אנדריי רובליוב לאחר שהפסיד בשתי המערכות הראשונות. התוצאה השוותה את המיקום הטוב ביותר של אביו באליפות אוסטרליה ובגראנד סלאם. רוד נכנס שוב ל-25 הראשונים לדירוג הגבוה בקריירה של מספר 24 בפברואר 2021. כמה שבועות לאחר מכן הוא הגיע לרבע הגמר באליפות מקסיקו הפתוחה, אבל שוב פרש בגלל פציעה.
בהופעת הבכורה שלו במונטה קרלו מאסטרס 2021, רוד רשם את הניצחון השני שלו בקריירה על יריב מהטופ 10 כשניצח את דייגו שוורצמן. לאחר מכן הוא ניצח את פבלו קרניו בוסטה ואת פאביו פוניני כדי להגיע לחצי גמר המאסטרס 1000 השני שלו, שם הפסיד לאנדריי רובליוב. באליפות מדריד הפתוחה 2021 בהופעת בכורה נוספת, רוד רשם את הניצחון הראשון שלו על יריב מהטופ 5, כשגבר בסיבוב השלישי על סטפנוס ציציפס. בחצי הגמר הפסיד למתאו ברטיני. כתוצאה מההופעה שלו במדריד, רוד נכנס ל-20 הראשונים בפעם הראשונה בקריירה שלו, ועלה לדירוג הגבוה בקריירה שלו מספר 16 ב-10 במאי 2021.
באליפות שוודיה הפתוחה 2021, רוד זכה בתואר השני שלו השנה והשלישי בסך הכל לאחר שניצח את פדריקו קוריאה בגמר. בשבוע שלאחר מכן, זכה בתואר השלישי שלו לשנת 2021 עם ניצחון באליפות שווייץ הפתוחה, כשניצח את הוגו גסטון בגמר. כתוצאה מכך עלה לדירוג גבוה בקריירה של מספר 12. הוא הפך לשחקן ה-ATP הראשון מאז אנדי מארי באוקטובר 2011 שזכה בשלושה תארים תוך כמה שבועות. באוגוסט 2021 דורג כבר 11 בעולם. ב-13 בספטמבר הגיע לדירוג מספר 10 בעולם, והפך לשחקן מהטופ 10 בפעם הראשונה ולשחקן הנורווגי הראשון שהגיע להישג הזה. בגיל 22, הוא גם היה השחקן הצעיר ביותר בטופ 10.
רוד סיים את השנה במקום ה-8 בעולם בדירוג.
קריירה > 2022

רוד הגיע לחצי גמר המאסטרס 1000 הרביעי שלו באליפות מיאמי הפתוחה 2022 על ידי ניצחון על הנרי לאקסונן, אלכסנדר בובליק וקמרון נורי, ולאחר מכן זכה בניצחון הראשון שלו על אלכסנדר זברב המדורג 4 בעולם ברבע הגמר. לאחר מכן, רוד ניצח את פרנסיסקו סרונדולו בחצי הגמר כדי לעלות לגמר המאסטרס 1000 הראשון שלו. בגמר הפסיד לקרלוס אלקרס בן ה-18. בעקבות תוצאה זו, הגיע רוד לדירוג גבוה בקריירה של מספר 7 בעולם.
באליפות צרפת הפתוחה 2022, רוד ניצח את ז'ו-וילפריד צונגה, ששיחק את המשחק המקצועני האחרון שלו, אמיל רוסוברי, לורנצו סונגו, והוברט הורקץ, והעפיל לרבע הגמר. ברבע הגמר ניצח את הולגר רונה והעפיל לחצי גמר גראנד סלאם ראשון. בחצי הגמר ניצח את מרין צ'יליץ' והפך לנורווגי הראשון בהיסטוריה שהעפיל לגמר טורניר גראנד סלאם. במשחק הגמר נכנע ב-3 מערכות לרפאל נדאל. כתוצאה מההופעה שלו דורג מספר 6 בעולם, דירוג שיא.
באוגוסט 2022 העפיל לחצי גמר טורניר קנדה מאסטרס והפסיד להוברט הורקאץ'
בספטמבר 2022 העפיל לגמר אליפות ארצות הברית הפתוחה. רוד עשה זאת לאחר שגבר ברבע הגמר על מתאו ברטיני, ולאחר מכן גבר גם על קארן חצ'אנוב בחצי הגמר, וכך העפיל לגמר גראנד סלאם שני בקריירה. בגמר הפסיד לקרלוס אלקרס 4-6 6-2 6-7 (1-7) 6-3.
הערות שוליים

↑  Resurfaced: Like Father, Like Son: Casper Ruud Makes His Mark | ATP Tour | Tennis, ATP Tour
↑  First-Time Winner Spotlight: Casper Ruud | ATP Tour | Tennis, ATP Tour
↑  Casper Ruud First Norwegian To Crack Top 10 | ATP Tour | Tennis, ATP Tour
| --- | --- |
בקרת זהויות :  GND: 1259196097  VIAF: 2139165573920837800006   WorldCat (עם VIAF): 2139165573920837800006
רוזה לברוני אי ואלס

| --- | --- |

 לידה:  1 באפריל 1910 ברצלונה, ספרד 
 פטירה:  4 באוגוסט 1985 (בגיל 75) Cadaqués, ספרד 
 מדינה:  ספרד 
 מקום לימודים:  Escola de Bibliotecàries 
 שפות היצירה:  ספרדית, קטלאנית 
 סוגה:  שירה 
 פרסים והוקרה:  צלב סנט ז'ורדי (1982) 
 
רוזה לֵבֵרוֹנִי אי וָאלְס (בספרדית: Rosa Leveroni;‏ ברצלונה, 1 באפריל 1910 – קדאקס, 4 באוגוסט 1985) הייתה משוררת וסופרת בשפה הקטלאנית. עבודותיה בתחום השירה והפרוזה היו לאוסף כרכי "שירה" (1981) ו"סיפורים" (1985). בנוסף, כתבה גם מסות וביקורות ספרותיות. בשנת 1982, קיבלה את פרס הצלב של סן ז'ורדי מהז'נרליטט דה קטלוניה.
מבחינה פואטית, הייתה תלמידתו של קרלס ריבה, והייתה אחת ממייסדי כתב העת הספרותי "אריאל (Ariel). בנוסף לשירה, כתבה חיבורים וביקורת ספרותית על המשורר אאוסיאס מארק. שיריה של לברוני פשוטים ועדינים ועוסקים בנושאי אהבה ומוות.
קיים פרס על שמה: פרס קדאקס לשירה ע"ש רוזה לברוני.